# ტენდერი ავტომობილების ნაწილებისა და ავტო-ტექ მომსახურეობის შესყიდვაზე

**კომპანიის შესახებ**

შპს „საქართველოს დისტრიბუცია და ლოგისტიკა“ 2006 წლიდან მოღვაწეობს ბაზარზე და აწარმოებს სასმელი პროდუქტების დისტრიბუციას, გაყიდვას და მარკეტინგულ მხარდაჭერას.

ამჟამად კომპანიის პორტფელში დაახლოებით 30-მდე ბრენდია, რომლის ექსკლუზიურ გაყიდვას და ბრენდის განვითარებას კომპანია საქართველოს მაშტაბით 14 წელზე მეტია ახორციელებს. მათ შორისაა: თელიანი ველი, სნო, კობი, აისი, ყაზბეგი, Heineken, Lavazza, Medoff, და სხვა.

**შესყიდვის პირობები**

შესყიდვის ობიექტია ავტომობილების ნაწილებისა და ავტო-ტექ მომსახურების შესყიდვა თანდართული ტექნიკური მახასიათებლების გათვალისწინებით.

**შესასყიდი მომსახურების აღწერა**

ტენდერი ტარდება 5 ლოტად:

* ლოტი #1: უცხოური სატვირთო (მერსედეს ბენცი) – 33 ერთეული;
* ლოტი #2: უცხოური სატვირთო (ჰუნდაი) – 5 ერთეული;
* ლოტი #3: უცხოური სატვირთო (ჯაკი) – 48 ერთეული;
* ლოტი #4: უცხოური სატვირთო (ფოტონი) – 6 ერთეული;
* ლოტი #5 : უცხოური სატვირთო (მიცუბიში) – 11 ერთეული;

**დაინტერესებულმა პირებმა დალუქულ კონვერტში უნდა წარადგინონ:**

* კომპანიის რეკვიზიტები (სრული დასახელება, ს/კ, ელ.ფოსტა და ტელ. ნომერი).
* კომერციული წინადადება, რომელიც წარმოდგენილი უნდა იყოს როგორც ელექტრონული სახით ასევე ამობეჭდილი ვერსია. პირობა უნდა იყოს სრულყოფილად შევსებული ხარჯთაღრიცხვის ფაილების ცვლილებების გარეშე ;
* ფასები მოცემული უნდა იყოს ლარში და მოიცავდეს ამ ტენდერით გათვალისწინებულ ყველა ხარჯსა და კანონით გათვალისწინებულ გადასახადებს (მათ შორის დღგ).
* გადახდის პირობა;
* ბოლო 3 წლის განმავლობაში ანალოგიური მომსახურების გაწევის გამოცდილების დამადასტურებელი დოკუმენტაცია.
* მონაწილის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 30 (ოცდაათი) კალენდარული დღის განმავლობაში.

*შენიშვნა: წინადადების წარდგენის მომენტისთვის პრეტენდენტი არ უნდა იყოს გაკოტრების პროცესში, ლიკვიდაციის პროცესში და საქმიანობის დროებით შეჩერების მდგომარეობაში.*

**გთხოვთ დალუქულ კონვერტზე მიუთითოთ:**

* თქვენი კომპანიის დასახელება;
* საკონტაქტო ინფორმაცია: პასუხისმგებელი პირი, ტელეფონი, მობილური და ელ.ფოსტა;
* ტენდერის დასახელება;
* მიმღები განყოფილების დასახელება: ლოგისტიკის დეპარტამენტი;
* წარწერა: "კონფიდენციალურია";
* გთხოვთ, მოაწერეთ ხელი და დასვით თქვენი კომპანიის ბეჭედი კონვერტის დალუქვის ადგილზე

**სატენდერო წინადადება უნდა მოგვაწოდოთ შემდეგ მისამართზე:**

ქ. თბილისი. ისააკიანის ჩიხი #2. შპს „საქართველოს დისტრიბუცია და ლოგისტიკა“  
**შემოთავაზების მიღება იწყება: 13.04.2022 11:00  
შემოთავაზების მიღება მთავრდება: 28.04.2022 18:00**

**ტენდერის საკითხებთან დაკავშირებით, გთხოვთ წერილობით მიმართოთ:**

გიორგი ნიკვაშვილი   
ლოგისტიკის დეპარტამენტი  
შპს „საქართველოს დისტრიბუცია და ლოგისტიკა“  
ტელ.: (+99577) 999476  
ელ. ფოსტა: g.nikvashvili@gdl.ge